# சூலை 12



## நிகழ்வுகள்
- 70 &ndash; ஆறு மாத முற்றுகையின் பின்னர் டைட்டசின் படையினர் எருசலேமின் சுவர்களைத் தாக்கினர். மூன்று நாட்களின் பின்னர் சுவர்களைத் தகர்த்ததை அடுத்து, இரண்டாம் கோவிலை அவர்களால் அழிக்க முடிந்தது.
- 1191 &ndash; மூன்றாவது சிலுவைப் போர்: சலாகுத்தீனின் படையினர் பிரான்சின் இரண்டாம் பிலிப்பிடம் சரணடைந்தனர். பாலத்தீனத்தின் அக்கோ நகர் மீதான 2 ஆண்டுகள் முற்றுகை முடிவுக்கு வந்தது.
- 1543 &ndash; இங்கிலாந்தின் எட்டாம் என்றி மன்னர் கேத்தரீன் பார் என்ற தனது 6-வதும், கடைசியுமான மனைவியைத் திருமணம் புரிந்தார்.
- 1561 &ndash; மாஸ்கோவின் புனித பசில் பேராலயம் திருமுழுக்குப் பெற்றது.
- 1562 &ndash; கத்தோலிக்க ஆயர் தியேகோ டெ லாண்டா மாயாக்களின் பழம்பெரும் நூல்களைத் தீக்கிரையாக்கினார்.
- 1576 &ndash; ராஜ்மகால் போரில் வங்காள சுல்தானகத்தை வென்றதை அடுத்து, முகலாயப் பேரரசு வங்காளத்தைக் கைப்பற்றி இணைத்தது.
- 1641 &ndash; போர்த்துக்கல்லுக்கும் நெதர்லாந்துக்கும் இடையில் பாதுகாப்பு ஒப்பந்தம் ஏற்படுத்தப்பட்டது.
- 1691 &ndash; இங்கிலாந்தின் மூன்றாம் வில்லியமின் இராணுவம் அயர்லாந்தில் ஓகிறிம் என்ற இடத்தில் பெரும் வெற்றி பெற்றது.
- 1776 &ndash; கப்டன் ஜேம்ஸ் குக் தனது மூன்றாவது கடற் பயணத்தை ஆரம்பித்தார்.
- 1799 &ndash; ரஞ்சித் சிங் லாகூரைத் தனது கட்டுப்பாட்டுக்குள் கொண்டு வந்து பஞ்சாபின் (சீக்கியப் பேரரசு) ஆட்சியைப் பிடித்தார்.
- 1806 &ndash; 16 செருமானிய மாநிலங்கள் புனித ரோமப் பேரரசில் இருந்து விலகி ரைன் கூட்டமைப்பு என்ற புதிய அரசை நிறுவின.
- 1898 &ndash; செனான் தனிமம் கண்டுபிடிக்கப்பட்டது.
- 1913 &ndash; செர்பியப் படையினர் பல்கேரியாவின் விதின் நகரை முற்றுகையிட்டனர்.
- 1918 &ndash; சப்பானின் "கவாச்சி" என்ற போர்க்கப்பல் ஒன்சூவில் மூழ்கடிக்கப்பட்டதில் 621 பேர் உயிரிந்தனர்..
- 1920 &ndash; சோவியத்-லித்துவேனிய அமைதி ஒப்பந்தம் கையெழுத்திடப்பட்டது. லித்துவேனியாவை சோவியத் ஒன்றியம் தனிநாடாக அங்கீகரித்தது.
- 1943 &ndash; இரண்டாம் உலகப் போர்: செருமனிய, சோவியத் படைகள் புரொகோரொவ்கா என்ற இடத்தில் பெரும் சண்டையில் ஈடுபட்டன.
- 1948 &ndash; இசுரேலியப் பிரதமர் டேவிட் பென்-குரியன் லோட், இரம்லா நகர்களில் இருந்து பாலத்தீனியர்களை வெளியேற உத்தரவிட்டார்.
- 1961 &ndash; கடக்வாசுலா, பான்செத் அணைகளில் ஏற்பட்ட பழுதின் காரணமாக புனேயில் இடம்பெற்ற பெரும் வெள்ளத்தில் மூழ்கி 2,000 பேர் வரை உயிரிழந்தனர்.
- 1967 &ndash; அமெரிக்காவின் நுவார்க் நகரில் பெரும் இனக்கலவரம் வெடித்தது. 26 பேர் உயிரிழந்தனர், 700 பேர் காயமடைந்தனர்.
- 1971 &ndash; ஆத்திரேலியாவில் தொல்குடியினரின் கொடி முதன் முறையாகப் பறக்கவிடப்பட்டது.
- 1975 &ndash; சாவோ தொமே மற்றும் பிரின்சிப்பி போர்த்துக்கல்லிடம் இருந்து விடுதலை பெற்றது.
- 1979 &ndash; கிரிபட்டி பிரித்தானியாவிடம் இருந்து விடுதலை பெற்றது.
- 1993 &ndash; சப்பானில் 7.8 அளவு நிலநடுக்கம், மற்றும் சுனாமி தாக்கியதில் 202 பேர் உயிரிழந்தனர்.
- 2006 &ndash; இஸ்ரேலிய இராணுவத்தினர் இருவரை ஹிஸ்புல்லா இயக்கத்தினர் கடத்தினர். இதனை அடுத்து இஸ்ரேல் லெபனான் மீது தாக்கியதில் பல்லாயிரக்கணக்கானோர் கொல்லப்பட்டனர். லெபனான்-இசுரேலியப் போர் ஆரம்பமானது. போர் ஆகஸ்ட் 14 இல் முடிவுக்கு வந்தது.
- 2007 &ndash; அமெரிக்க இராணுவத்தின் அப்பாச்சி உலங்குவானூர்திகள் பகுதாது மீது வான் தாக்குதலை நடத்தின.
- 2007 &ndash; வவுனியாவில் இலங்கை வான்படையின் கிபீர் வானூர்தியை விடுதலைப் புலிகள் சுட்டு வீழ்த்தினர்.
- 2012 &ndash; சிரிய உள்நாட்டுப் போர்: சிரியாவில் துராய்மீசா கிராமத்தில் இடம்பெற்ற இராணுவ நடவடிக்கையில் 150 பேர் வரை கொல்லப்பட்டனர்.
- 2012 &ndash; நைஜீரியாவில் ஒக்கோபி நகரில் எண்ணெய் சுமையுந்து ஒன்று வெடித்ததில் 100 பேர் வரை உயிரிழந்தனர்.

## பிறப்புகள்

- கிமு 100 &ndash; யூலியசு சீசர், உரோமை அரசியல்வாதி, இராணுவத் தளபதி (இ. கிமு 44)
- 1730 &ndash; சோசியா வெட்ச்வூட், ஆங்கிலேய மட்பாண்ட உற்பத்தியாளர் (இ. 1795)
- 1813 &ndash; கிளவுட் பெர்னாட், பிரெஞ்சு உடலியங்கியலாளர் (இ. 1878)
- 1817 &ndash; கென்றி டேவிட் தூரோ, அமெரிக்க மெய்யியலாளர், எழுத்தாளர் (இ. 1862)
- 1854 &ndash; ஜோர்ஜ் ஈஸ்ற்மன், ஈஸ்ட்மேன் கோடாக் நிறுவனர் (இ. 1933)
- 1895 &ndash; பக்மினிசிட்டர் ஃபுல்லர், அமெரிக்கக் கட்டிடக் கலைஞர் (இ. 1983)
- 1904 &ndash; பாப்லோ நெருடா, நோபல் பரிசு பெற்ற சிலிய எழுத்தாளர் (இ. 1973)
- 1909 &ndash; குஞ்சிதம் குருசாமி, திராவிட இயக்கத்தில் ஈடுபட்ட ஒரு பெண் செயற்பாட்டாளர் (இ. 1961)
- 1924 &ndash; பிரின்ஸ் குணசேகரா, இலங்கை இடதுசாரி அரசியல்வாதி
- 1928 &ndash; மு. அனந்தகிருஷ்ணன், தமிழ் இணையக் கணிமைக்கு சிறந்த பங்களிப்புக்களை வழங்கியவர்
- 1935 &ndash; சத்தோசி ஓமுரா, நோபல் பரிசு பெற்ற சப்பானிய மருத்துவர்
- 1938 &ndash; ஜெய்சங்கர், தமிழகத் திரைப்பட நடிகர் (இ. 2000)
- 1952 &ndash; எசாம் சரஃப், எகிப்திய அரசியல்வாதி
- 1960 &ndash; ஏர்ல் குணசேகர, இலங்கை அரசியல்வாதி
- 1961 &ndash; சிவ ராஜ்குமார், இந்திய நடிகர், பாடகர்
- 1965 &ndash; சஞ்சய் மஞ்ச்ரேக்கர், இந்தியத் துடுப்பாளர்
- 1967 &ndash; ஜி. மாரிமுத்து, இந்தியத் திரைப்பட இயக்குநர், நடிகர் (இ. 2023)
- 1975 &ndash; நா. முத்துக்குமார், தமிழகத் திரைப்படப் பாடலாசிரியர், கவிஞர் (இ. 2016)
- 1975 &ndash; பில் லோர்ட், அமெரிக்கத் திரைப்படத் தயாரிப்பாளர்
- 1978 &ndash; மிச்செல் ரோட்ரிக்வெஸ், அமெரிக்க நடிகை
- 1984 &ndash; சாமி சைன், கனடிய மற்போர் வீரர்
- 1991 &ndash; ஜேம்சு ரொட்ரீகசு, கொலம்பிய கால்பந்து வீரர்
- 1997 &ndash; மலாலா யூசப்சையி, அமைதிக்கான நோபல் பரிசு பெற்ற பாக்கித்தானிய செயற்பாட்டாளர்

## இறப்புகள்
- 1536 &ndash; எராசுமசு, இடச்சு மதகுரு, வானியலாளர் (பி. 1466)
- 1682 &ndash; ழீன் பிக்கார்டு, பிரான்சிய மதகுரு, வானியலாளர் (பி. 1620)
- 1804 &ndash; அலெக்சாண்டர் ஆமில்டன், அமெரிக்க அரசியல்வாதி (பி. 1755)
- 2006 &ndash; உமர் தம்பி, தமிழ் கணிமைக்கு சிறந்த பங்களிப்புக்களை வழங்கியவர் (பி. 1953)
- 2012 &ndash; தாரா சிங், இந்திய மற்போர் வீரர், நடிகர் (பி. 1928)
- 2012 &ndash; மா. ஆண்டோ பீட்டர், தமிழக எழுத்தாளர், மென்பொருள் உருவாக்குனர் (பி. 1967)
- 2012 &ndash; மணி கிருஷ்ணசுவாமி, தமிழக கருநாடக வாய்ப்பாட்டு கலைஞர் (பி. 1930)
- 2013 &ndash; பிரான், இந்திய நடிகர் (பி. 1920)
- 2013 &ndash; அமர் கோ. போசு, அமெரிக்கத் தொழிலதிபர் (பி. 1929)

## சிறப்பு நாள்
- விடுதலை நாள் (கிரிபட்டி, ஐக்கிய இராச்சியத்திடம் இருந்து 1979).
- விடுதலை நாள் (சாவோ தொமே மற்றும் பிரின்சிப்பிம் போர்த்துகலிடம் இருந்து 1975).